Премијера филма била је 21. маја 2019. на Канском фестивалу 2019. и биоскопски је издат 26. јула 2019. у Сједињеним Државама и 14. августа у Уједињеном Краљевству. Филм је издат 15. августа 2019. године у Србији, дистрибутера -{Con Film}--а. Филм је зарадио 374 милиона долара широм света и добио је похвале критичара за Тарантинову режију и сценарио, наступе (посебно од Дикаприја и Пита), кинематографију, саундтрек, дизајн звука, костимографију и продукцијске вредности. Међу разним признањима, филм су Амерички филмски институт и Национални одбор за рецензију изабрали за један од десет најбољих филмова године. Добио је 10 номинација на 92. додели Оскара, укључујући за најбољи филм, и освојио је награде за најбољег глумца у споредној улози (Пит) и најбољу сценографију. Добио је награде за најбољи играни филм (мјузикл или комедија), најбољи сценарио и најбољег споредног глумца (Пит) на 77. додели Златних глобуса.